
(Procedura de aprobare)
Parlamentul European,
–	având în vedere propunerea Comisiei din 4 decembrie 2024 (C10-0210/2024),
–	având în vedere articolul 68 alineatul (1) din Regulamentul (UE) 2024/1620 al Parlamentului European și al Consiliului din 31 mai 2024 de instituire a Autorității pentru Combaterea Spălării Banilor și a Finanțării Terorismului și de modificare a Regulamentelor (UE) nr. 1093/2010, (UE) nr. 1094/2010 și (UE) nr. 1095/2010[footnoteRef:1],  [1:  	JO L, 2024/1620, 19.6.2024, ELI: http://data.europa.eu/eli/reg/2024/1620/oj.] 

–	având în vedere Regulamentul său de procedură,
–	având în vedere raportul Comisiei pentru afaceri economice și monetare și al Comisiei pentru libertăți civile, justiție și afaceri interne (A10-0032/2024),
A.	întrucât articolul 68 alineatul (1) din Regulamentul (UE) 2024/1620 prevede că președintele Autorității pentru Combaterea Spălării Banilor și a Finanțării Terorismului este ales pe criterii de merit, competențe, cunoștințe, integritate, autoritate și experiență recunoscute în domeniul combaterii spălării banilor și a finanțării terorismului, precum și pe baza altor calificări relevante;
B.	întrucât Parlamentul s-a angajat să asigure echilibrul de gen în funcțiile executive din instituțiile, organele și agențiile Uniunii; întrucât toate instituțiile și organele naționale și ale Uniunii ar trebui să pună în aplicare măsuri concrete pentru a asigura echilibrul de gen;
C.	întrucât, în conformitate cu articolul 68 alineatul (1) din Regulamentul (UE) 2024/1620, la 9 octombrie 2024, Comisia a adoptat o listă restrânsă de candidați pentru funcția de președinte al Autorității pentru Combaterea Spălării Banilor și a Finanțării Terorismului, iar Comisia pentru afaceri economice și monetare și Comisia pentru libertăți civile, justiție și afaceri interne au organizat audieri cu candidații preselectați la 25 noiembrie 2024;
D.	întrucât, în conformitate cu articolul 68 alineatul (1) din Regulamentul (UE) 2024/1620, la 9 octombrie 2024, Comisia a transmis Parlamentului lista restrânsă de candidați;
E.	întrucât, la 4 decembrie 2024, Comisia a adoptat propunerea de numire a Brunei Szego ca președintă a Autorității pentru Combaterea Spălării Banilor și a Finanțării Terorismului și a transmis această propunere Parlamentului;
F.	întrucât Comisia pentru afaceri economice și monetare și Comisia pentru libertăți civile, justiție și afaceri interne au evaluat calificările candidatei propuse pentru funcția de președinte al Autorității pentru Combaterea Spălării Banilor și a Finanțării Terorismului, în special având în vedere cerințele prevăzute la articolul 68 din Regulamentul (UE) 2024/1620;
G.	întrucât, la 16 decembrie 2024, Comisia pentru afaceri economice și monetare și Comisia pentru libertăți civile, justiție și afaceri interne au organizat o audiere cu Bruna Szego, în cadrul căreia aceasta a făcut o declarație introductivă și apoi a răspuns întrebărilor adresate de membrii comisiilor;
1.	aprobă propunerea de numire a Brunei Szego ca președintă a Autorității pentru Combaterea Spălării Banilor și a Finanțării Terorismului;
[bookmark: _GoBack]2.	încredințează Președintei sarcina de a transmite prezenta decizie Consiliului, Comisiei, Autorității pentru Combaterea Spălării Banilor și a Finanțării Terorismului, precum și guvernelor statelor membre.

